Bazni kampovi (Mount Everest)

[mini|400px|Pogled s [Khumbutsea na raznobojne šatore u baznom kampu na nepalskoj strani]]
mini|Mount Everest viđen iz baznog kampa na tibetskoj strani
**Bazni kampovi na Mount Everestu** jesu dva bazna kampa na suprotnim stranama Mount Everesta: južni je u Nepalu na nadmorskoj visini 5.364 m (), a sjeverni je u Kini, tj. Tibetu, na visini 5.150 m ().

Kampove koriste alpinisti tokom uspona na vrh i silaska, a posjećuju ih i oni koji pješače planinama. Iz južnog kampa polaze oni koji se penju preko jugoistočnog grebena, a sjevernim se služe oni čija ruta do vrha ide preko sjeveroistočnog.

Zalihe u južni kamp dopremaju nosači, obično uz pomoć jakova. U sjeverni kamp dolazi se putem koji se odvaja od Kineskog nacionalnog puta 318. Alpinisti se obično odmaraju u baznom kampu nekoliko dana radi aklimatizacije kako bi snizili rizik od visinske bolesti.

## Južni bazni kamp 
Staza za pješačenje, na visini 5.500 m, jedna je od najpopularnijih takvih ruta na Himalajima i približno 40.000 ljudi godišnje pješači tuda od aerodroma u Lukli.. Pješaci obično lete iz Katmandua u Luklu kako bi uštedjeli vrijeme i energiju prije nego što krenu na pješačenje do baznog kampa. Ipak, moguće je i pješačenje do Lukle. Nema puteva od Kathmandua do Lukle, pa je avion jedina metoda transporta visokogabaritne robe.

mini|Mapa za pješačenje s nepalske strane|desno|250px
Iz Lukle penjači pješače prema gore do glavnog naselja Šerpâ, Namche Bazaara (3.440 m), prateći dolinu rijeke Dudh Kosi. Potrebno je otprilike dva dana da se dođe do naselja, koje je centralno čvorište u ovom području. Na ovoj tački penjači obično uzmu dan odmora radi aklimatizacije. Zatim pješače još dva dana do Dingbochea (4.260 m) prije još jednog dana odmora i dodatne aklimatizacije. Nakon još dva dana hoda dolaze u bazni kamp preko Gorakshepa, zaravni ispod Kala Patthara (5.545 m) i Pumorija.

Dana 25. aprila 2015. zemljotres magnitude 7,8 pogodio je Nepal i izazvao lavinu na Pumoriju, koja je prošla kroz južni bazni kamp. Navedeno je da je poginulo najmanje 19 ljudi. Samo dvije i po sedmice kasnije dogodio se drugi zemljotres magnitude 7,3. Zemljotresi su oštetili neke od staza koje vode do kampa i bio je potreban njihov popravak. Spomenute dozvole ranije su mogle biti dobijene posredstvom turističkih agencija u Lhasi kao dio paketa koji je uključivao unajmljivanje vozila, vozača i vodiča. U kamp se vozilom dolazi putem dugim 100&nbsp;km koji se odvaja na jug od Puta prijateljstva u blizini Shelkara. Od baznog kampa svi turisti morali su se prevoziti autobusima pod kontrolom vlasti kako bi se ograničio saobraćaj na posljednjem segmentu makadamskog puta do označene kote na visini 5.200 m tik prije kampa za alpiniste. Bilo je moguće i pješačiti iz turističkog kampa, ali samo nakon odgovarajuće aklimatizacije. "Turistički bazni kamp" smješten je otprilike na pola puta do manastira Rongbuk; stvarni kamp za alpiniste u podnožju je istoimenog lednika.

Datoteka:Tent village at Everest Base Camp, Tibet.JPG|Šatorsko naselje podignuto radi pogodnosti za turiste zvano Bazni kamp Everest (Tibet); to je najdalje dokle mogu ići privatni automobili; Mt. Everest može se vidjeti u pozadini
Datoteka:North Mount Everest Base Camp Tea House.png|Čajdžinica u Sjevernom baznom kampu, s Mt. Everestom u pozadini
Datoteka:Interior of tea-househotel at Everest Base Camp.JPG|Unutrašnjost čajdžinice / hotela u tibetskom baznom kampu
Datoteka:Everest Tibet Base Camp looking West from hillside August 03 2002.jpg|Sjeverni bazni kamp, pogled prema zapadu 3. augusta 2002; trajna građevina lijevo namijenjena je alpinistima, građevina u srednjem lijevom dijelu koristi se za vanjske toalete, dok privremeni objekti s drvenom konstrukcijom, prekriveni plastičnom ceradom, ispod i desno služe za posjetioce i pomoćno osoblje
Datoteka:Climbers' tents at Mt. Everest Base Camp, Tibet.jpg|Šatori alpinista u zoni zatvorenoj za turiste
Datoteka:Starry night at Mount Everest.jpg|Kampovi vidljivi na sjeveroistočnom grebenu (pogled iz tibetskog baznog kampa 20. maja 2011)

## Također pogledajte 
* Gorakshep
* Spisak ekspedicija na Mount Everest

## Reference 
## Vanjski linkovi 
* Mapa baznog kampa na Mt. Everestu
* Panorama Mt. Pumorija iz baznog kampa
* Video: Lavina pogađa bazni kamp na Mt. Everestu
* Visinski dijagram 
* GPS koordinate za pješačenje iz baznog kampa i opis pješačenja  
* Ekspedicija na Mt. Everest  

Kategorija:Mount Everest